מה שקורה בצללים

מה שקורה בצללים (באנגלית: What We Do in the Shadows) היא סדרת טלוויזיה אמריקאית מוקומנטרית מסוגת קומדיה שחורה המבוססת על הסרט "החיים בצללים" שנכתב על ידי ג'מיין קלמנט וטאיקה וואטיטי ומספר על קבוצת ערפדים המתגוררים יחד כשותפים לדירה ומנסים להסתגל למאה המודרנית. הסדרה הופקה ומשודרת ברשת FX האמריקאית, והיא עלתה לשידור לראשונה ב-27 במרץ 2019. בישראל, הסדרה שודרה ב-3 באפריל 2019 בערוץ yes EDGE. עונתה הרביעית עלתה לשידור ב-12 ביולי 2022. עלילת הסדרה מתרחשת בסטטן איילנד ועוקבת באופן מוקומנטרי אחרי שלושה ערפדים שהיו שותפים לדירה במשך מאות שנים. לאחר שהקבוצה זוכה לביקור בלתי צפוי מהאדון העתיק של הארץ הישנה, הקבוצה נאלצת למצוא דרך לכבוש את סטטן איילנד עבור הזן הערפדי לפני שהאדון יתעורר משנתו הארוכה. קייוואן נובאק - ננדור הבלתי נלאה, ערפד בן 757, שהיה בעברו חייל איראני של האימפריה העות'מאנית, שרואה את עצמו כמנהיג הקבוצה. יכולותיו הערפדיות של ננדור כוללים בין היתר את יכולתו להפוך לעטלף ולכלב. ננדור היה גם מלך של מדינה בשם אל קוולנודאר שנמצאת בדרום איראן, בה נולד, אך המדינה התמוטטה בשנת 1401, כשננדור היה רק בן 139 שנים. מאט ברי - לזלו קריינסוורת', ערפד ואציל בריטי שננשך על ידי נדיה וכעת נשוי לה. לעיתים קרובות, לזלו לא מסכים עם עמדותיו של ננדור ונהנה להפיק מוזיקה וליצור פסלים טואליאריים, בעיקר של זאבים. יכולותיו הערפדיות של לזלו כוללים בין היתר את יכולתו להפוך את עצמו לעטלף. באחד הפרקים, לזלו חושף בפני הערפדים האחרים שהוא היה ג'ק המרטש. נטשיה דמטריו - נדיה, ערפדה יווניה הנשואה ללזלו, שמיומנת במיוחד בטיפוס על קירות ויש לה יכולת ייחודית להפוך לנחיל חולדות. דמטריו גם מדבבת את רוחה של נדיה האנושית, המאכלסת בובה שעשויה בדמותה. הארווי גווילן - גיירמו דה לה קרוז, הנאמן הלטיני של ננדור, שמשמש את אדונו במשך 11 שנים בתקווה שישנה אותו לערפד כמו הערפד הבדיוני ארמנד מהסרט "ראיון עם הערפד" משנת 1994, אותו מגלם אנטוניו בנדרס, שהעניק לו השראה לראשונה. בהמשך, גיירמו מגלה שהוא צאצא של צייד הערפדים המפורסם אברהם ואן הלסינג, ומוכיח שהוא מיומן מאוד בהרג ערפדים. מארק פרוקש - קולין רובינסון, ערפד אנרגיה שחי עם השלישייה. קולין מרוקן את בני האדם (והערפדים) מהאנרגיה שלהם על ידי שעמומם או תיסוכלם. לקולין יש את היכולת להלך גם באור יום, ושלא כמו ערפדים רגילים, הוא לא מראה שום סימן חיצוני להיותו ערפד, לבד מהזדהרות האישונים שלו כשהוא ניזון מאנרגיה והשתקפות גרסה חיוורת של עצמו. השלישייה מתעצבנת עליו ללא הרף ולעיתים קרובות מנסה להימנע מקשר איתו, אם כי בסופו של דבר הם אינם מסוגלים להפריך את טענתו של רובינסון כי הם, למעשה, חברים. דאג ג'ונס - הברון אפאנס, ערפד עתיק מהמדינה הישנה שמאמין שערפדים צריכים לשלוט בעולם. גם נדיה וגם לזלו ניהלו רומנים חשאיים עם הברון, אם כי חסרים לו איברי מין. ביני פלדשטיין - ג'נה, לארפרית ובתולה שגיירמו פיתה עבור שלישיית הערפדים. בהמשך, היא נהפכת לערפדה על ידי נדיה לאחר שזאת האחרונה עדה לניכורה של ג'נה על ידי בני גילה. במהלך אימוניה כערפדה עם נדיה, ג'נה מגלה שיש לה את היכולת הנדירה להפוך לבלתי נראה, יכולת המתאימה לנטייתם של אנשים מסביבה להתעלם ממנה. ג'ייק מקדורמן - ג'ף סאקלר, גלגול נשמה של אהובה האנושי לשעבר של נדיה, גרגור, אביר שנהרג מעריפת ראש בכל אחד מגלגולי חייו. נדיה מצליחה להחזיר לג'ף את זיכרונותיו מחייו הקודמים, מה שמוביל לכך שהוא מאבד את שפיותו ונכלא במוסד פסיכיאטרי. בהמשך מתגלה לנדיה ולגרגור שלזלו הוא האחראי לכל אחד מעריפות ראשו. אנתוני אטמנוויק - שון, השכן האנושי הגר בסמוך לשלישיית הערפדים. לפעמים הוא עד למעשיו הערפדיים של לזלו, אבל מהופנט בקלות על ידם לשכוח את הכל. השלישייה נמנעת מלהרוג אותו מכיוון שהוא מחזיר עבורם את פחי האשפה שלהם למקום כשהם שוכחים לעשות זאת בעצמם. ורוניקה סלואיקובסקה - שאניס, שותפתה לחדר של ג'נה, המודעת לכך שהיא ערפדה, ובהמשך מצטרפת לאגודת אספני היתושים, צוות סודי של ציידי ערפדים חובבנים. ב-22 בינואר 2018, הוכרז שרשת "FX Networks" הזמינה מצוות ההפקה פיילוט. הפיילוט נכתב על ידי ג'מיין קלמנט ובוים על ידי טאיקה וואטיטי, (שניהם יצרו את הסרט עליו מתבססת הסדרה), שגם יפיקו את הפיילוט לצדם סקוט רודין, פול סימס, גארט באך ואלי בוש. ב-3 במאי 2018, הוכרז כי "FX Networks" הזמינה מצוות ההפקה את הסדרה ושעונתה הראשונה תכלול עשרה פרקים, ותעלה לשידור במהלך שנת 2019. ב-4 בפברואר 2019, במהלך סבב החורף השנתי של אידוד מבקרי הטלוויזיה, הוכרז שבכורת הסדרה תתקיים ב-27 במרץ 2019. במקביל להכרזה על הזמנת הפיילוט, אושר שקיוואן נובאק, מאט ברי, נטשיה דמטריו והארווי גווילן יככבו בפיילוט. ב-7 בפברואר 2018 הוכרז שדאג ג'ונס, ביני פלדשטיין, ג'ייק מקדורמן ומארק פרוקש לוהקו לפיילוט בתפקידים שיש להם פוטנציאל לגדול אם צוות ההפקה יקבל הזמנת סדרה מלאה. ב-11 באפריל 2018 נמסר שהיידן סזטו לוהק לפיילוט. צילומי עונתה הראשונה של הסדרה התקיימו מ-22 באוקטובר עד ל-18 בדצמבר 2018 בטורונטו, אונטריו. ב-31 באוקטובר 2018 הופצו סדרה של טיזרים לסדרה. ב-10 בינואר 2019 טיזר טריילר נוסף לסדרה. ב-4 בפברואר 2019, הטריילר הרשמי של הסדרה יצא. ב-7 באוקטובר 2018, במהלך כנס הקומיק-קון בניו יורק סיטי, התקיימה פאנל של הסדרה בהנחייתו של הכתב אלן ספינוול מ"רולינג סטון" והציגה את היוצרים המשותפים טאיקה וואטיטי וג'מיין קלמנט, יחד עם המפיק הבכיר פול סימס. לפני תחילת הפאנל, הפרק הראשון של הסדרה הוקרן לראשונה. הקרנת הבכורה העולמית של הסדרה התקיימה במהלך פסטיבל הסרטים הדרום-מערבי של דרום אמריקה (פסטיבל SXSW) באוסטין, טקסס, כחלק מסדרת "בכורות אפיזודיות" של הפסטיבל. באתר הביקורות "Rotten Tomatoes", עונתה הראשונה של הסדרה קיבלה את הדירוג 94%, על בסיס 49 ביקורות, עם דירוג ממוצע של 7.78/10. הקונצנזוס הביקורתי של האתר כתב: "כיף אבסורדי ומהנה עד כדי גיחוך, ”מה שקורה בצללים” מרחיב את הידע הערפדי על הסרט ומוצא פרספקטיבה טרייה שלה בקאסט המקסים, הקורע שלו, שיוצר מוקומנטרי ששווה לך לנשוך אותו". אתר הביקורות "Metacritic", שמשתמש בשקלול ממוצע, נתן לסדרה את הציון 80 מתוך 100, על בסיס 28 ביקורות, דבר המציין "ביקורות חיוביות לרוב". עונתה השנייה של הסדרה קיבלה באתר "Rotten Tomatoes" את הדירוג 100%, על בסיס 24 ביקורות, עם דירוג ממוצע של 8.5/10. הקונצנזוס של האתר כתב כי "עטלף! ”מה שקורה בצללים” לא מאבדת קיטור בעונה שנייה ומרסקת שמרחיבה בצורה ממולחת את אופקיה העל-טבעיים תוך הכפלת ההנאה מהמעופף המהיר." אתר הביקורות "Metacritic" נתנה לעונה השנייה את הציון 81 מתוך 100, על בסיס 9 ביקורות, דבר המציין "שבחים אוניברסליים". אתר האינטרנט הרשמי של מה שקורה בצללים (באנגלית) מה שקורה בצללים, ברשת החברתית פייסבוק מה שקורה בצללים, ברשת החברתית אקס (טוויטר) "מה שקורה בצללים", במסד הנתונים הקולנועיים IMDb (באנגלית) "מה שקורה בצללים", באתר Rotten Tomatoes (באנגלית) "מה שקורה בצללים", באתר Metacritic (באנגלית) "מה שקורה בצללים", באתר דיסני+ סדרות (באנגלית) "מה שקורה בצללים", באתר Hulu סדרות (באנגלית) "מה שקורה בצללים", במסד הנתונים הקולנועיים KinoPoisk (ברוסית) גילי איזיקוביץ, "מה שקורה בצללים" נשארה קומדיה מוטרפת גם בעונתה השנייה, באתר הארץ, 18 במאי 2020 Remley, Hilary (May 13, 2022). 'What We Do in The Shadows' Season 4 Release Date Set for July. Collider. Retrieved May 13, 2022 Andreeva, Nellie; Petski, Denise (May 3, 2018). "'What We Do In The Shadows' Reboot From Jemaine Clement & Taika Waititi Gets FX Series Order". Deadline Hollywood. Retrieved May 3, 2018. Petski, Denise (February 4, 2019). "'What We Do In The Shadows': FX Vampire Comedy Series Unveils Trailer, Sets Premiere Date - TCA". Deadline Hollywood. Retrieved February 4, 2019. Andreeva, Nellie (January 22, 2018). "'What We Do In The Shadows' TV Series Reboot From Jemaine Clement & Taika Waititi Gets FX Pilot Order, Sets Cast". Deadline Hollywood. Retrieved May 3, 2018. Otterson, Joe (February 7, 2018). "Doug Jones Among Four Cast in 'What We Do in The Shadows' Pilot at FX (EXCLUSIVE)". Variety. Retrieved August 30,2018. Foutch, Haleigh (April 11, 2018). "Hayden Szeto on FX's 'What We Do in the Shadows' Pilot & Improvising with Taika Waititi". Collider. Retrieved August 30, 2018. "Current Productions - IATSE 873". IATSE 873. Archived from the original on January 29, 2019. Retrieved January 29, 2019. Romano, Nick (October 31, 2018). "FX's 'What We Do in the Shadows' teasers reveal Taika Waititi TV series". Entertainment Weekly. Retrieved January 16,2019. Collis, Clark (January 10, 2019). "'What We Do in the Shadows' TV show premiering in March". Entertainment Weekly. Retrieved January 16, 2019. Holub, Christian (October 7, 2018). "'What We Do in the Shadows' TV series premieres first episode at New York Comic Con". Entertainment Weekly. Retrieved October 8, 2018. N'Duka, Amanda (January 16, 2019). "SXSW: Seth Rogen/Charlize Theron Comedy, Matthew McConaughey's 'The Beach Bum' Among 2019 Feature Lineup". Deadline Hollywood. Retrieved January 18,2019. "What We Do in the Shadows: Season 1 (2019)". Rotten Tomatoes. Fandango Media. Retrieved March 29, 2019. "What We Do in the Shadows (2019): Season 1". Metacritic. CBS. Retrieved March 27, 2019. "What We Do in the Shadows: Season 2 (2020)". Rotten Tomatoes. Fandango Media. Retrieved April 16, 2020. "What We Do in the Shadows (2019): Season 2". Metacritic. CBS. Retrieved April 16, 2020. 2023 TCA Award winners, www.tvcritics.org Tom Smyth, All the Winners of the Creative Arts Emmys, Vulture, ‏2024-01-07 (באנגלית) Critics Choice Awards 2024: All the Winners, TIME, ‏2024-01-15 (באנגלית) Patrick Hipes, ‘Avatar: The Way Of Water’, ‘Oppenheimer’, ‘Star Trek: Picard’ Among Winners At Saturn Awards, Deadline, ‏2024-02-05 (באנגלית אמריקאית) Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית) 2024 Writers Guild Awards: ‘The Holdovers,’ ‘American Fiction,’ ‘Succession’ Among Winners, The Hollywood Reporter, ‏2024-04-15 (באנגלית אמריקאית) Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית) Nominees / Winners, Television Academy (באנגלית)